**О Т Ч Е Т**

**за дейността на НЧ“Съгласие – 1928“ с.Гранитово, общ.Елхово**

През изминалата 2022 г. продължихме да насочваме своята работа към развитие на библиотечната дейност, поддържане на работата в интернет залата, развитие на художествената самодейност, отбелязване на празници.

**БИБЛИОТЕЧНАТА ДЕЙНОСТ:**

***Статистическа част:***

Библиотечен фонд - 7528 бр.

Новонабавена литература - 185 бр.

Отчислена литература - 229 бр.

Заети библиотечни материали - 374 бр.

Посещения - 284 бр.

за дома - 136 бр.

в читалня - 32 бр.

Читатели - 25 бр.

Продължава подържането на постоянните витрини “Нови книги“, “Любовни романи“, “Любовна лирика“ и “Кът на дарителя“.

През лятната въканция се задоволяват читателските търсения и интереси от препоръчителните списъци на учениците.

Чест гост в библиотеката са децата от детската градина, които с интерес разглеждат новите детски книжки и слушат прочетените приказки.

През изминалата година библиотечния фонд беше обогатен с 185 интересни книги както за деца, така и за по-големите читатели. Книгите бяха дарени от Импулс Ко ООД-София.

Като последствие от епидемичната обстановка в страната две поредни години, през 2022 г. посещаемостта в копютърната зала е значително по – ниска, но всички предлагани услуги /справки, копиране и др./ са извършвани редовно.

**РАЗВИТИЕ НА ХУДОЖЕСТВЕНАТА САМОДЕЙНОСТ:**

През отчетната година продължихме да подържаме следните читалищни състави:

а/ Коледарска група

б/ Кукерска група

в/ Лазарска група

**Организиране и отпразнуване на местни празници и обичаи. Изяви на самодейните състави в селото и извън него:**

1. 19 февруари – Традиционния Кукеров ден в с.Гранитово.
2. 1 март – Проведен празник на мартеницата, съвместно с децата от ЦДГ.
3. 3 март – Поднасяне на цветя пред паметния знак.
4. 16 април – Лазаров ден в с.Гранитово с Лазарската група при НЧ“Съгласие – 1928“ с.Гранитово.
5. 28 май – Участие на Лазарската група при НЧ“Съгласие – 1928“ с.Гранитово във Флклорния фестивал „Тунджа пее и танцува – 2022“ гр.Елхово .
6. 02 юли – Участие на Лазарската група във VI – я Фолклорен фестивал на сусама в с.Доситеево, общ.Харманли.
7. 05 август - Участие на Лазарската група в XII-я Национален събор на българското народно творчество Копривщица 2022.
8. 3 септември – Съвместно с Кметството организиране на празника на селото –традиционния събор.
9. 24 септември – Участие в Общинския празник на баницата.
10. 24 декември – Участие на Коледарската група в Общинския коледарски празник в гр.Елхово.
11. 24 декември – Коледуване в с.Гранитово.

През м.март, 2022г. НЧ“Съгласие-1928“ с.Гранитово кандидатства за безвъзмездно финансиране по мярка 20„Маркетинг, популяризиране и сертифициране на местното наследство, изделия и храна“ от стратегията за водене на общностите местно развитие на СНЦ“МИГ –Елхово-Болярово“ по програмата за развитие на селските райони 2014-2020г. с проектно предложение“Осигуряване на кукерски носии за група към НЧ“Съгласие-1928“ с.Гранитово за изработване на носии за кукерската група. Към настоящия момент проета е одобрен, предвидените носии са почти изработени, звънците са закупени.Общата сума на проекта е 26925 лв. , която включва – 600 бр. звънци, 15 бр. сукмани, 15 бр.пояси, 15 бр.престилки и 15 бр. потури.

***Отчета е приет на общото годишно отчетно събрание на читалището, проведено на 23.03.2023г.***

Председател на ЧН: /п/

*Христо Гечев*